
ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 89 
Κατάργηση Πανεπιστημίου Δυτικής Ελλάδας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α. Των άρθρων 7, 80 παρ. 1 του ν. 4009/2011 «Δομή, Λει¬ 
τουργία, διασφάλιση της ποιότητας των σπουδών και δι¬ 
εθνοποίησης των ανώτατων εκπαιδευτικών ιδρυμάτων» 
(Α'195), όπως το πρώτο τροποποιήθηκε με το άρθρο 1 
του ν. 4076/2012 «Ρυθμίσεις θεμάτων των Ανώτατων Εκ¬ 
παιδευτικών Ιδρυμάτων και άλλες διατάξεις» (ΑΊ59) την 
παρ. 2 του άρθρου 6 του ν. 4132/2013 «Κατεπείγουσες 
ρυθμίσεις του Υπουργείου Υγείας και άλλες διατάξεις» 
(Α'59) και την παρ. 4 του άρθρου 7 του ν 4142/2013 
«Αρχή Διασφάλισης της Ποιότητας στην Πρωτοβάθμια 
και Δευτεροβάθμια Εκπαίδευση (Α.ΔΙ.Π.ΔΕ)» (Α'83). 

β. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α'98). 

2. Την υπ’ αριθμ Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργών Οικονομικών Χρήστου Σταϊκούρα (Β' 2105). 

3. Το υπ’ αριθμ. 1257/6-2-2013 έγγραφο του Υπουργού. 
Παιδείας και Θρησκευμάτων, Πολιτισμού και Αθλητισμού 
στο Συμβούλιο της Αρχής Διασφάλισης και Πιστοποίη¬ 
σης της Ποιότητας στην Ανώτατη Εκπαίδευση, (Α.ΔΙ.Π), 
με το οποίο ζητείται η διατύπωση γνώμης επί του σχε¬ 


δίου «ΑΘΗΝΑ» για την αναδιάρθρωση των Ιδρυμάτων 
Ανώτατης Εκπαίδευσης. 

4. Το υπ’ αριθμ. 1220 /6-2-2013 έγγραφο του Υπουργού 
Παιδείας και Θρησκευμάτων, Πολιτισμού και Αθλητι¬ 
σμού προς τη Διοικούσα Επιτροπή του Πανεπιστημίου 
Δυτικής Ελλάδας για τη διατύπωση γνώμης επί των 
προτεινόμενων μεταβολών στο ίδρυμα, στο πλαίσιο του 
σχεδίου «ΑΘΗΝΑ» για την αναδιάρθρωση των Ιδρυμάτων 
Ανώτατης Εκπαίδευσης. 

5. Τη γνώμη της Αρχής Διασφάλισης και Πιστοποίησης 
της Ποιότητας στην Ανώτατη Εκπαίδευση (αποφάσεις 
8-3-2013 και 14-3-2013 της Ολομέλειας που απεστάλησαν 
με τα υπ’ αριθμ. 461/8-3-2013 και 538/18-3-2013 έγγραφα), 
καθώς και το υπ’ αριθμ 2134/30-11-2012 σχετικό έγγραφο. 

6. Τη γνώμη της Διοικούσας Επιτροπής του Πανεπι¬ 
στημίου Δυτικής Ελλάδας (συνεδρίαση 37/27-2-2013). 

7. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

8. Την 133 /2013 γνωμοδότηση του Συμβουλίου της 
Επικράτειας με πρόταση των Υπουργών Διοικητικής Με¬ 
ταρρύθμισης και Ηλεκτρονικής Διακυβέρνησης Παιδείας 
και Θρησκευμάτων, Πολιτισμού και Αθλητισμού και του 
Αναπληρωτή Υπουργού Οικονομικών, αποφασίζουμε: 

Άρθρο 1 

Κατάργηση πανεπιστημίου 

1. Το προβλεπόμενο στις διατάξεις του άρθρου 40 Β 
του ν. 3794/2009 (ΑΊ56) Πανεπιστήμιο Δυτικής Ελλάδας, 
καταργείται. 

2. Το κατά τις διατάξεις του Π.Δ. 108/2009 (Α; 144) 
Τμήμα Μάρκετινγκ Αγροτικών Προϊόντων του ως άνω 
Πανεπιστημίου, καταργείται ομοίως. 

3. Το κατά τις διατάξεις των άρθρων Ια του Π.Δ. 96/1998 
(Α'85) και 40 Β παρ. (4) του ν. 3794/2009 Τμήμα Διαχεί¬ 
ρισης Περιβάλλοντος και Φυσικών Πόρων του καταρ- 
γούμενου πανεπιστημίου εντάσσεται στην Πολυτεχνική 
Σχολή του Πανεπιστημίου Πατρών. 

4. Το κατά τις διατάξεις του άρθρου 1 β του Π.Δ. 96/1998, 
του Π.Δ. 110/2006 (ΑΊ09) και του άρθρου 40 Β παρ. (4) 
του ν. 3794/2009 Τμήμα Διοίκησης Επιχειρήσεων Αγρο¬ 
τικών Προϊόντων και Τροφίμων και το κατά τις διατάξεις 
του άρθρου 1 παρ. 1γ του ν. 3255/2004 (Α'138) και του 
άρθρου 40 Β παρ. (4) Τμήμα Διαχείρισης Πολιτισμικού 
Περιβάλλοντος και Νέων Τεχνολογιών εντάσσονται στη 

Σχολή Οργάνωσης και Διοίκησης Επιχειρήσεων του Πα¬ 
νεπιστημίου Πατρών. 

Έδρα και των τριών ανωτέρω τμημάτων παραμένει η 
πόλη του Αγρίνιου. 

5. Η εκπαιδευτική διαδικασία των εντασσόμενων τμη¬ 
μάτων σε ό,τι αφορά τα προπτυχιακά και μεταπτυχιακά 
προγράμματα σπουδών και την εκπόνηση διδακτορικών 
διατριβών καθώς και οι διατμηματικές συνεργασίες, συ¬ 
νεχίζονται κανονικά. Από τη δημοσίευση του παρόντος 
όπου σε αποφάσεις του Υπουργού Παιδείας και Θρη¬ 
σκευμάτων Πολιτισμού και Αθλητισμού για την έγκριση 
μεταπτυχιακών προγραμμάτων σπουδών προβλέπεται η 
συμμετοχή των Τμημάτων Διαχείρισης Περιβάλλοντος 
και Φυσικών Πόρων, Διοίκησης Επιχειρήσεων Αγροτικών 
Προϊόντων και Τροφίμων, και Διαχείρισης Πολιτισμι¬ 
κού Περιβάλλοντος και Νέων Τεχνολογιών του Πανεπι¬ 
στημίου Δυτικής Ελλάδας, νοείται εφεξής ότι σε αυτά 
τα προγράμματα στα οποία συμπεριλαμβάνονται τα 
διαπανεπιστημιακά συμμετέχουν τα Τμήματα Διαχεί¬ 
ρισης Περιβάλλοντος και Φυσικών Πόρων, Διοίκησης 
Επιχειρήσεων Αγροτικών Προϊόντων και Τροφίμων, και 
Διαχείρισης Πολιτισμικού Περιβάλλοντος και Νέων Τε¬ 
χνολογιών του Πανεπιστημίου Πατρών. 

6. Οι φοιτητές των τμημάτων του καταργούμενου 
ιδρύματος που είχαν ενταχθεί σε αυτά σύμφωνα με 
τις διατάξεις του άρθρου 40 Β παρ. (4) του ν. 3794/2009 
της υπ’ αριθμ. 89679/Β1/2011 (ΒΊ888) υπουργικής απόφα¬ 
σης εντάσσονται στο Πανεπιστήμιο Πατρών στο οποίο 
συνεχίζουν τις σπουδές τους. 

7. Τα πτυχία που έχουν χορηγηθεί από τα Τμήματα 
που εντάσσονται με τις διατάξεις του παρόντος διατάγ¬ 
ματος στο Πανεπιστήμιο Πατρών, είναι ως προς όλες 
τις συνέπειες ισότιμα και αντίστοιχα προς αυτά που 
χορηγούνται από τα τμήματα αυτά, μετά την ένταξή 
τους στο Πανεπιστήμιο Πατρών. 

8. Το κάθε κατηγορίας προσωπικό των τμημάτων που 
εντάσσονται στο Πανεπιστήμιο Πατρών και οι κατεχό- 
μενες από αυτό θέσεις μεταφέρονται στο Πανεπιστήμιο 
Πατρών. Το προσωπικό αυτό διατηρεί την ακαδημαϊκή 
και υπηρεσιακή κατάσταση στην οποία βρίσκεται, καθώς 
και τα απορρέοντα από αυτή δικαιώματα και υποχρεώ¬ 
σεις, ενώ η κάθε είδους αναγνωρισμένη προϋπηρεσία 
του προσωπικού αυτού νοείται ότι έχει πραγματοποι¬ 
ηθεί σ’ αυτό. 

9. Οι κενές θέσεις διδακτικού και λοιπού εκπαιδευτικού 
προσωπικού του καταργούμενου ιδρύματος περιέρχο¬ 
νται στο Πανεπιστήμιο Πατρών. 

10. Εκκρεμείς κατά τη δημοσίευση του παρόντος δια¬ 
δικασίες πλήρωσης θέσεων, εξέλιξης και μονιμοποίησής 
θέσεων προσωπικού στο Πανεπιστήμιο Δυτικής Ελλά¬ 
δας, συνεχίζονται στο Πανεπιστήμιο Πατρών. 

11. Οι κατά τις διατάξεις της παρ. 3 του άρθρου 37 του 
ν. 4027/2011 (Α' 233) οργανικές μονάδες για τη διοικητι¬ 
κή στήριξη των τμημάτων του Πανεπιστημίου Δυτικής 
Ελλάδος εντάσσονται στο Πανεπιστήμιο Πατρών. 

12. Η κατά τις διατάξεις της παρ. 4 του ως άνω άρθρου 
37 του ν. 4027/2011, συσταθείσα Νομική Υπηρεσία του 
Πανεπιστημίου Δυτικής Ελλάδας καταργείται. 

13. Τα κάθε είδους περιουσιακά στοιχεία του καταρ- 
γούμενου ιδρύματος περιέρχονται στο Πανεπιστήμιο 
Πατρών. 

14. Τα ερευνητικά έργα που εκτελούνται από το Πα¬ 
νεπιστήμιο Δυτικής Ελλάδας ή για λογαριασμό του εν 


λόγω πανεπιστημίου με επιστημονικούς υπεύθυνους 
καθηγητές του πανεπιστημίου αυτού μεταφέρονται στο 
Πανεπιστήμιο Πατρών με απόφαση της Συγκλήτου του. 

15. Ο εξοπλισμός, τα εργαστήρια, οι λοιπές μονάδες 
και τα αρχεία του Πανεπιστημίου Δυτικής Ελλάδας πε¬ 
ριέρχονται ομοίως στο Πανεπιστήμιο Πατρών. 

16. Για την ένταξη των προπτυχιακών και μεταπτυχι¬ 
ακών φοιτητών, του διδακτικού και λοιπού προσωπικού 
του Πανεπιστημίου Δυτικής Ελλάδας και τη μεταφορά 
των κενών θέσεων, των εργαστηρίων και λοιπών μο¬ 
νάδων του στο Πανεπιστήμιο Πατρών, εκδίδεται διαπι- 
στωτική πράξη του Πρύτανη του τελευταίου. 

17. Με απόφαση της Συγκλήτου του Πανεπιστημίου 
Πατρών ρυθμίζονται θέματα που συνδέονται με την 
υλοποίηση των αναφερόμενων στις ανωτέρω παρα¬ 
γράφους καθώς και οι τυχόν διαδικαστικές και άλλες 
λεπτομέρειες που προκύπτουν από την ένταξη των 
τμημάτων του Πανεπιστημίου Δυτικής Ελλάδας στο 
Πανεπιστήμιο Πατρών. 

18. Η λειτουργία των εντασσόμενων στο Πανεπιστή¬ 
μιο Πατρών τμημάτων, ξεκινά από το ακαδημαϊκό έτος 
2013-2014. 

Άρθρο 2 
Έναρξη ισχύος 

Η ισχύς του παρόντος διατάγματος ξεκινά από τη 
δημοσίευσή του στην Εφημερίδα της Κυβερνήσεως. 

Στον Υπουργό Παιδείας και Θρησκευμάτων, Πολιτι¬ 
σμού και Αθλητισμού, αναθέτουμε τη δημοσίευση και 
εκτέλεση του παρόντος διατάγματος. 

Αθήνα 4 Ιουνίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 

ΟΙΚΟΝΟΜΙΚΩΝ ΗΛΕΚΤΡΟΝΙΚΗΣ ΔΙΑΚΥΒΕΡΝΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 90 
Μετονομασία Σχολής και Τμημάτων - Συγχώνευση Τμη¬ 
μάτων - Κατάργηση Παραρτημάτων και Τ μημάτων - 
Ίδρυση Σχολής - Συγκρότηση Σχολών του Τ.Ε.Ι. Δυ¬ 
τικής Μακεδονίας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 7 του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων» (Α' 195), 
όπως τροποποιήθηκε με το άρθρο 1 του ν. 4076/2012 
«Ρυθμίσεις θεμάτων των Ανωτάτων Εκπαιδευτικών 
Ιδρυμάτων και άλλες διατάξεις» (Α' 159), και το άρθρο 
6 παρ. 2 του ν. 4132/2013 «Κατεπείγουσες ρυθμίσεις 
του Υπουργείου Υγείας και άλλες διατάξεις» (Α' 59) και 

συμπληρώθηκε με το άρθρο 7 παρ. 4 του ν. 4142/2013 
(Α' 83) «Αρχή Διασφάλισης της Ποιότητας στην Πρωτο¬ 
βάθμια και Δευτεροβάθμια Εκπαίδευση (Α.ΔΙ.Π.Π.ΔΕ.)». 

β) Του Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 141) και του Π.Δ. 
90/2012 «Διορισμός Υπουργού και Υφυπουργών» (Α' 144). 

γ) Του Π.Δ. 85/2012 (Α' 141) «Ιδρυση και Μετονομασία 
Υπουργείων, μεταφορά και κατάργηση υπηρεσιών». 

δ) Του Π.Δ. 65/2011 (Α' 147) «Διάσπαση του Υπουργείου 
Εσωτερικών, Αποκέντρωσης και Ηλεκτρονικής Διακυ¬ 
βέρνησης στα Υπουργεία α) Εσωτερικών και β) Διοικη¬ 
τικής Μεταρρύθμισης και Ηλεκτρονικής Διακυβέρνησης 
... της Γ ενικής Γ ραμματείας Νέας Γ ενιάς». 

ε) Του Π.Δ. 113/2010 «Ανάληψη υποχρεώσεων από τους 
Διατάκτες» (Α'194). 

στ) Του άρθρου 4 παρ. 1 του ν. 1404/1983 (Α' 173) «Δομή 
και λειτουργία των Τεχνολογικών Εκπαιδευτικών Ιδρυ¬ 
μάτων (Τ.Ε.Ι.) και του άρθρου 18 του ν. 1404/1983 (Α' 173), 
όπως αντικαταστάθηκε με την περίπτ. Β' του άρθρου 
4 του ν. 2916/2001 (Α' 114) «Διάρθρωση της Ανώτατης 
Εκπαίδευσης και ρύθμιση θεμάτων του Τεχνολογικού 
Τομέα αυτής». 

ζ) Του άρθρου 2 του ν. 3255/2004 (Α' 138) «Ρυθμίσεις 
θεμάτων όλων των εκπαιδευτικών βαθμιδών», 

η) των Π.Δ: Π.Δ. 561/1985 (Α' 199) «Ίδρυση παραρτημά¬ 
των και Τμημάτων Τ.Ε.Ι. και καθορισμός περιεχομένου 
σπουδών και διάρκειας φοίτησης αυτών, κατάργηση 
Τμημάτων Τ.Ε.Ι. και ρύθμιση θεμάτων σπουδαστών και 
οργάνωσης και λειτουργίας τους, σύσταση νέων θέσε¬ 
ων προσωπικού στα Τ.Ε.Ι.», Π.Δ. 178/1995 (Α' 94) «Ιδρυση 
Παραρτημάτων και Τμημάτων Τεχνολογικών Εκπαιδευτι¬ 
κών Ιδρυμάτων (Τ.Ε.Ι.) και ρύθμιση θεμάτων οργάνωσης 
και λειτουργίας τους», Π.Δ. 5/1996 (Α' 3) «Τροποποίηση 
του Π.Δ. 178/95 «Ίδρυση Παραρτημάτων των Τμημάτων 
Τεχνολογικών Εκπαιδευτικών Ιδρυμάτων (Τ.Ε.Ι.) και ρύθ¬ 
μιση θεμάτων οργάνωσης και λειτουργίας τους (Α' 94)», 
Π.Δ. 200/1999 (Α' 179), «Ίδρυση Παραρτημάτων, Σχολής 
και Τμημάτων Τεχνολογικών Εκπαιδευτικών Ιδρυμάτων 
(Τ.Ε.Ι.), μετονομασία Τ.Ε.Ι. και Τμήματος, ρύθμιση θε¬ 
μάτων οργάνωσης και λειτουργίας τους και σύσταση 
θέσεων προσωπικού», Π.Δ. 234/2000 (Α' 198): «Ιδρυση 
Παραρτήματος και Τ μημάτων Τ εχνολογικών Εκπαιδευ¬ 
τικών Ιδρυμάτων (Τ.Ε.Ι.), ρύθμιση θεμάτων οργάνωσης 
και λειτουργίας τους και σύσταση θέσεων προσωπικού», 
Π.Δ. 247/2003 (Α' 222): «Ιδρυση Παραρτημάτων, Σχολής 
και Τμημάτων Τεχνολογικών Εκπαιδευτικών Ιδρυμάτων 
(Τ.Ε.Ι.), μετονομασία Τμημάτων Τ.Ε.Ι., ρύθμιση θεμάτων 
οργάνωσης και λειτουργίας τους, σύσταση θέσεων 
προσωπικού των Τ.Ε.Ι. και της Ανώτατης Σχολής Παι¬ 
δαγωγικής και Τεχνολογικής Εκπαίδευσης (Α.Σ.ΠΑΙ.Τ.Ε.)», 
Π.Δ. 64/2008 (Α' 92) «Ίδρυση Τμήματος Τεχνολογικού 
Εκπαιδευτικού Ιδρύματος (Τ.Ε.Ι.), καθορισμός περιεχο¬ 
μένου σπουδών αυτού, ρύθμιση θεμάτων οργάνωσης 
και λειτουργίας, σύσταση θέσεων προσωπικού», Π.Δ. 
23/2009 (Α' 44): «Ίδρυση Σχολών και Τμημάτων Τεχνο¬ 
λογικών Εκπαιδευτικών Ιδρυμάτων (Τ.Ε.Ι.), καθορισμός 
περιεχομένου σπουδών αυτών, ρύθμιση θεμάτων οργά¬ 
νωσης και λειτουργίας τους, σύσταση θέσεων προσωπι¬ 
κού», και των υπουργικών αποφάσεων: Υ.Α: Ε5/652/1984 
(Α' 99) «Τμήματα και κατευθύνσεις των Τ.Ε.Ι.» και Υ.Α: 
Ε5/1419/1984 (Α' 187) «Ιδρύσεις γενικών Τμημάτων στα 
Τεχνολογικά Εκπαιδευτικά Ιδρύματα». 


θ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ. 63/2005 (Α' 98). 

2. Την αριθ. Υ48/9-7-2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Στάίκούρα» (Β' 2105). 

3. Το αριθ. 1240/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
προς το Συμβούλιο του Τ.Ε.Ι. Δυτικής Μακεδονίας, για τη 
διατύπωση γνώμης επί των προτεινόμενων μεταβολών 
στο Ίδρυμα, στο πλαίσιο του Σχεδίου «ΑΘΗΝΑ» για την 
αναδιάρθρωση των Ιδρυμάτων Ανώτατης Εκπαίδευσης 
και το αριθ. 3311/1-3-2013 σχετικό με το οποίο συμπλη¬ 
ρώνεται και επικαιροποιείται το προαναφερόμενο. 

4. Τις γνώμες του Συμβουλίου του Τ.Ε.Ι. Δυτικής Μακε¬ 
δονίας (πρακτικά 6/21-3-2013 και 7/4-4-2013 συνεδρίασης 
του Συμβουλίου Διοίκησης του Τ.Ε.Ι. Δυτικής Μακεδονί¬ 
ας), οι οποίες εκδόθηκαν ενόψει προηγούμενης γνώμης 
της Συνέλευσης του ιδίου Τ.Ε.Ι. (πρακτικό 1/28-2-2013). 

5. Το αριθ. 1257/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
προς την Αρχή Διασφάλισης και Πιστοποίησης της 
Ποιότητας στην Ανώτατη Εκπαίδευση (Α.ΔΙ.Π.) για τη 
διατύπωση γνώμης επί των προτεινόμενων μεταβολών 
στο Ίδρυμα, στο πλαίσιο του Σχεδίου «ΑΘΗΝΑ» για την 
αναδιάρθρωση των Ιδρυμάτων Ανώτατης Εκπαίδευσης. 

6. Τις από 30/11/2012, 8/3/2013 και 18/3/2013 γνώμες 
της Α.ΔΙ.Π.. 

7. Την αριθ. 977/2012 (153541/6-12-2012/1Β) ανάληψη 
υποχρέωσης για το οικ. έτος 2013 (με ΑΔΑ Β4Μ99-5ΑΗ). 

8. Το γεγονός ότι από τις διατάξεις του παρόντος 
διατάγματος προκαλείται δαπάνη ύψους εννιακοσίων 
πενήντα (950,00) ευρώ περίπου και η οποία θα καλυφθεί 
από τις πιστώσεις του τακτικού προϋπολογισμού του 
Ιδρύματος (η αριθ. 195/12-4-2013 απόφαση ανάληψης 
υποχρέωσης με ΑΔΑ: ΒΕΑΤ46914Β-Π0Φ στον ΚΑΕ1899). 

9. Την υπ’ αριθ. 126/2013 γνωμοδότηση του Συμβουλίου 
της Επικράτειας, με πρόταση των Υπουργών Διοικητι¬ 
κής Μεταρρύθμισης και Ηλεκτρονικής Διακυβέρνησης, 
Παιδείας και Θρησκευμάτων, Πολιτισμού και Αθλητισμού 
και του Αναπληρωτή Υπουργού Οικονομικών, αποφα¬ 
σίζουμε : 

Άρθρο 1 
Ίδρυση Σχολής 

Ιδρύεται Σχολή Επαγγελμάτων Υγείας και Πρόνοιας 
στο Τ.Ε.Ι. Δυτικής Μακεδονίας με έδρα την Πτολεμαΐδα. 

Άρθρο 2 

Μετονομασία Σχολής 

Η Σχολή Τεχνολογίας Γεωπονίας του Τ.Ε.Ι. Δυτικής 
Μακεδονίας μετονομάζεται σε Σχολή Τεχνολογίας Γε¬ 
ωπονίας και Τεχνολογίας Τροφίμων και Διατροφής του 
Τ.Ε.Ι. Δυτικής Μακεδονίας. 

Άρθρο 3 

Μετονομασία Τμημάτων 

1. α) Το Τμήμα Δημοσίων Σχέσεων και Επικοινωνίας 
του Παραρτήματος Καστοριάς του Τ.Ε.Ι. Δυτικής Μακε¬ 
δονίας με έδρα την Καστοριά μετονομάζεται σε Τμήμα 
Ψηφιακών Μέσων και Επικοινωνίας Τ.Ε. του Τ.Ε.Ι. Δυτικής 
Μακεδονίας με έδρα την Καστοριά. 

β) Το Τμήμα Πληροφορικής και Τεχνολογίας Υπολογι¬ 
στών του Παραρτήματος Καστοριάς του Τ.Ε.Ι. Δυτικής 
Μακεδονίας με έδρα την Καστοριά μετονομάζεται σε 
Τμήμα Μηχανικών Πληροφορικής Τ.Ε. της Σχολής Τε¬ 
χνολογικών Εφαρμογών του Τ.Ε.Ι. Δυτικής Μακεδονίας 
με έδρα την Καστοριά και κατευθύνσεις προχωρημένου 
εξαμήνου: 

α. Μηχανικοί Δικτύων Τ.Ε. 

β. Μηχανικοί Ηλεκτρονικών Υπολογιστών Τ.Ε. 

γ. Μηχανικοί Λογισμικού Τ.Ε. 

γ) Το Τμήμα Ηλεκτρολογίας της Σχολής Τεχνολογικών 
Εφαρμογών του Τ.Ε.Ι. Δυτικής Μακεδονίας με έδρα την 
Κοζάνη μετονομάζεται σε Τ μήμα Ηλεκτρολόγων Μηχα¬ 
νικών Τ.Ε. της Σχολής Τεχνολογικών Εφαρμογών του 
Τ.Ε.Ι. Δυτικής Μακεδονίας με έδρα την Κοζάνη. 

2. Οι φοιτητές και το πάσης φύσεως προσωπικό εκά- 
στου εκ των παραπάνω Τμημάτων εντάσσονται αυτο¬ 
δίκαια στο αντίστοιχο μετονομαζόμενο Τμήμα. 

3. Στο γνωστικό αντικείμενο των Τμημάτων που με¬ 
τονομάζονται ουδεμία μεταβολή επέρχεται. 

Άρθρο 4 

Συγχώνευση Τμημάτων 

1. α) Το Τμήμα Εφαρμογών Πληροφορικής στη Διοί¬ 
κηση και στην Οικονομία του Παραρτήματος Γρεβενών 
του Τ.Ε.Ι. Δυτικής Μακεδονίας με έδρα τα Γρεβενά και 
το Τμήμα Επιχειρησιακής Πληροφορικής του Παραρ¬ 
τήματος Γρεβενών του Τ.Ε.Ι. Δυτικής Μακεδονίας με 
έδρα τα Γρεβενά συγχωνεύονται σε Τμήμα Διοίκησης 
Επιχειρήσεων της Σχολής Διοίκησης και Οικονομίας 
του Τ.Ε.Ι. Δυτικής Μακεδονίας με έδρα τα Γ ρεβενά, και 
εισαγωγικές κατευθύνσεις με χωριστό αριθμό εισακτέ¬ 
ων για την εισαγωγή στην Τριτοβάθμια Εκπαίδευση: 

α) Διοίκηση Τουριστικών Επιχειρήσεων και Επιχειρή¬ 
σεων Φιλοξενίας 

β) Διοίκηση Επιχειρήσεων, η οποία έχει κατευθύνσεις 
προχωρημένου εξαμήνου: 
β.α) Διοίκηση Πληροφοριακών Συστημάτων 
β.β) Διοίκηση Επιχειρήσεων 

Το Τ μήμα που προκύπτει από τη συγχώνευση έχει το 
γνωστικό αντικείμενο των κατευθύνσεών του. 

Μέχρι την ανάδειξη Προϊσταμένου στο Τμήμα Διοίκη¬ 
σης Επιχειρήσεων της Σχολής Διοίκησης και Οικονομίας 
του Τ.Ε.Ι. Δυτικής Μακεδονίας με έδρα τα Γ ρεβενά, η 
οποία θα πρέπει να έχει ολοκληρωθεί το αργότερο 
μέχρι 30 Νοεμβρίου 2013, καθήκοντα Προϊσταμένου Τμή¬ 
ματος ασκεί ο Προϊστάμενος του Τμήματος Εφαρμογών 
Πληροφορικής στη Διοίκηση και στην Οικονομία του 
Παραρτήματος Γ ρεβενών του Τ.Ε.Ι. Δυτικής Μακεδονίας 
με έδρα τα Γ ρεβενά . 

Τα συλλογικά όργανα του Τμήματος Διοίκησης Επιχει¬ 
ρήσεων της Σχολής Διοίκησης και Οικονομίας του Τ.Ε.Ι. 
Δυτικής Μακεδονίας με έδρα τα Γ ρεβενά συγκροτού¬ 
νται σύμφωνα με τις διατάξεις του ν. 4009/2011, όπως 
τροποποιήθηκε και ισχύει. 

Κατ’ εξαίρεση οι φοιτητές του Τμήματος Εφαρμογών 
Πληροφορικής στη Διοίκηση και στην Οικονομία του 
Παραρτήματος Γ ρεβενών του Τ.Ε.Ι. Δυτικής Μακεδο¬ 
νίας με έδρα τα Γρεβενά εντάσσονται κατ’ επιλογήν 
και ύστερα από δήλωσή τους στο Τμήμα Διοίκησης 
Επιχειρήσεων της Σχολής Διοίκησης και Οικονομίας 
του Τ.Ε.Ι. Δυτικής Μακεδονίας με έδρα τα Γρεβενά ή 
στο Τμήμα Μηχανικών Πληροφορικής Τ.Ε. της Σχολής 


Τεχνολογικών Εφαρμογών του Τ.Ε.Ι. Δυτικής Μακεδονίας 
με έδρα την Καστοριά. 

Το Εκπαιδευτικό Προσωπικό του Τμήματος Εφαρμο¬ 
γών Πληροφορικής στη Διοίκηση και στην Οικονομία του 
Παραρτήματος Γ ρεβενών του Τ.Ε.Ι. Δυτικής Μακεδονίας 
με έδρα τα Γ ρεβενά εντάσσεται με διαπιστωτική πράξη 
του προέδρου του Τ.Ε.Ι. στο Τμήμα Διοίκησης Επιχει¬ 
ρήσεων της Σχολής Διοίκησης και Οικονομίας του Τ.Ε.Ι. 
Δυτικής Μακεδονίας με έδρα τα Γρεβενά ή στο Τμήμα 
Μηχανικών Πληροφορικής Τ.Ε. της Σχολής Τεχνολογικών 
Εφαρμογών του Τ.Ε.Ι. Δυτικής Μακεδονίας με έδρα την 
Καστοριά, ύστερα από αίτησή του και αιτιολογημένη 
απόφαση της συνέλευσης Τ.Ε.Ι. ή του αρμοδίου δυνάμει 
του άρθρου 13 παρ. 31 του ν. 3149/2003 (Α' 141) οργάνου, 
με πράξη του Προέδρου του Τ.Ε.Ι. Δυτικής Μακεδονίας. 
Η διαπιστωτική πράξη δημοσιεύεται στην Εφημερίδα 
της Κυβερνήσεως 

β) Το Τμήμα Λογιστικής της Σχολής Διοίκησης και 
Οικονομίας του Τ.Ε.Ι. Δυτικής Μακεδονίας με έδρα την 
Κοζάνη και το Τμήμα Χρηματοοικονομικών Εφαρμογών 
της Σχολής Διοίκησης και Οικονομίας του Τ.Ε.Ι. Δυτι¬ 
κής Μακεδονίας με έδρα την Κοζάνη συγχωνεύονται σε 
Τμήμα Λογιστικής και Χρηματοοικονομικής της Σχολής 
Διοίκησης και Οικονομίας του Τ.Ε.Ι. Δυτικής Μακεδονίας 
με έδρα την Κοζάνη. 

Το Τμήμα που προκύπτει από τη συγχώνευση έχει το 
γνωστικό αντικείμενο των συγχωνευομένων Τμημάτων. 

Μέχρι την ανάδειξη Προϊσταμένου στο Τμήμα Λογι¬ 
στικής και Χρηματοοικονομικής της Σχολής Διοίκησης 
και Οικονομίας του Τ.Ε.Ι. Δυτικής Μακεδονίας με έδρα 
την Κοζάνη, η οποία θα πρέπει να έχει ολοκληρωθεί το 
αργότερο μέχρι 30 Νοεμβρίου 2013, καθήκοντα Προϊστα¬ 
μένου Τμήματος ασκεί ο Προϊστάμενος του Τμήματος 
Λογιστικής της Σχολής Διοίκησης και Οικονομίας του 
Τ.Ε.Ι. Δυτικής Μακεδονίας με έδρα την Κοζάνη. 

Τα συλλογικά όργανα του Τμήματος Λογιστικής και 
Χρηματοοικονομικής της Σχολής Διοίκησης και Οικο¬ 
νομίας του Τ.Ε.Ι. Δυτικής Μακεδονίας με έδρα την Κο¬ 
ζάνη, συγκροτούνται σύμφωνα με τις διατάξεις του ν. 
4009/2011, όπως τροποποιήθηκε και ισχύει. 

γ) Το Τμήμα Διοίκησης Συστημάτων Εφοδιασμού του 
Παραρτήματος Γ ρεβενών του Τ.Ε.Ι. Δυτικής Μακεδονίας 
με έδρα τα Γρεβενά και το Τμήμα Τυποποίησης και 
Διακίνησης Προϊόντων του Παραρτήματος Κατερίνης 
του Αλεξάνδρειου Τ.Ε.Ι. Θεσσαλονίκης με έδρα την Κα¬ 
τερίνη συγχωνεύονται σε Τμήμα Διοίκησης Συστημάτων 
Εφοδιασμού της Σχολής Διοίκησης και Οικονομίας του 
Τ.Ε.Ι. Κεντρικής Μακεδονίας με έδρα την Κατερίνη. 

Το Τμήμα που προκύπτει από τη συγχώνευση έχει το 
γνωστικό αντικείμενο των συγχωνευομένων Τ μημάτων. 

δ) Το Τμήμα Φυτικής Παραγωγής, το Τμήμα Ζωικής 
Παραγωγής και το Τμήμα Εμπορίας και Ποιοτικού Ελέγ¬ 
χου Αγροτικών Προϊόντων του Παραρτήματος Φλώρινας 
της Σχολής Τεχνολογίας Γεωπονίας του Τ.Ε.Ι. Δυτικής 
Μακεδονίας με έδρα τη Φλώρινα συγχωνεύονται σε 
Τ μήμα Τ εχνολόγων Γ εωπόνων της Σχολής Τ εχνολογίας 
Γεωπονίας και Τεχνολογίας Τροφίμων και Διατροφής 
του Τ.Ε.Ι. Δυτικής Μακεδονίας με έδρα τη Φλώρινα και 
κατευθύνσεις προχωρημένου εξαμήνου: 
α) Φυτικής Παραγωγής 
β) Ζωικής Παραγωγής 
γ) Αγροτικής Οικονομίας 
δ) Ποιοτικού Ελέγχου Αγροτικών Προϊόντων 

Το Τμήμα που προκύπτει από τη συγχώνευση έχει το 
γνωστικό αντικείμενο των κατευθύνσεών του. 

Μέχρι την ανάδειξη Προϊσταμένου στο Τμήμα Τεχνο¬ 
λόγων Γεωπόνων της Σχολής Τεχνολογίας Γεωπονίας 
και Τεχνολογίας Τροφίμων και Διατροφής του Τ.Ε.Ι. 
Δυτικής Μακεδονίας με έδρα τη Φλώρινα, η οποία θα 
πρέπει να έχει ολοκληρωθεί το αργότερο μέχρι 30 Νο¬ 
εμβρίου 2013, καθήκοντα Προϊσταμένου Τμήματος ασκεί 
ο Προϊστάμενος του Τμήματος Φυτικής Παραγωγής 
του Παραρτήματος Φλώρινας της Σχολής Τεχνολογί¬ 
ας Γεωπονίας του Τ.Ε.Ι. Δυτικής Μακεδονίας με έδρα 
τη Φλώρινα. 

Τ α συλλογικά όργανα του Τ μήματος Τ εχνολόγων Γ ε¬ 
ωπόνων, συγκροτούνται σύμφωνα με τις διατάξεις του 
ν. 4009/2011, όπως τροποποιήθηκε και ισχύει. 

ε) Το Τ μήμα Τ εχνολογιών Αντιρρύπανσης και το Τ μήμα 
Γεωτεχνολογίας και Περιβάλλοντος της Σχολής Τεχνο- 
λογικών Εφαρμογών του Τ.Ε.Ι. Δυτικής Μακεδονίας με 
έδρα την Κοζάνη, συγχωνεύονται σε Τμήμα Μηχανικών 
Περιβάλλοντος Τ.Ε. της Σχολής Τεχνολογικών Εφαρμο¬ 
γών του Τ.Ε.Ι. Δυτικής Μακεδονίας με έδρα την Κοζάνη 
και εισαγωγικές κατευθύνσεις με χωριστό αριθμό εισα¬ 
κτέων για την εισαγωγή στην Τριτοβάθμια Εκπαίδευση: 
α) Μηχανικών Αντιρρύπανσης Τ.Ε. 
β) Μηχανικών Γ εωτεχνολογίας Περιβάλλοντος Τ.Ε. 
Το Τ μήμα που προκύπτει από τη συγχώνευση έχει το 
γνωστικό αντικείμενο των κατευθύνσεών του. 

Μέχρι την ανάδειξη Προϊσταμένου στο Τμήμα Μηχα¬ 
νικών Περιβάλλοντος Τ.Ε. της Σχολής Τεχνολογικών 
Εφαρμογών του Τ.Ε.Ι. Δυτικής Μακεδονίας με έδρα την 
Κοζάνη, η οποία θα πρέπει να έχει ολοκληρωθεί το 
αργότερο μέχρι 30 Νοεμβρίου 2013, καθήκοντα Προϊστα¬ 
μένου Τ μήματος ασκεί ο Προϊστάμενος του Τ μήματος 
Τ εχνολογιών Αντιρρύπανσης της Σχολής Τ εχνολογικών 
Εφαρμογών του Τ.Ε.Ι. Δυτικής Μακεδονίας με έδρα την 
Κοζάνη. 

Τα συλλογικά όργανα του Τμήματος Μηχανικών Περι¬ 
βάλλοντος Τ.Ε. της Σχολής Τ εχνολογικών Εφαρμογών 
του Τ.Ε.Ι. Δυτικής Μακεδονίας με έδρα την Κοζάνη, συ¬ 
γκροτούνται σύμφωνα με τις διατάξεις του ν. 4009/2011, 
όπως τροποποιήθηκε και ισχύει. 

στ) Το Τμήμα Μηχανολογίας και το Τμήμα Βιομηχα¬ 
νικού Σχεδιασμού της Σχολής Τεχνολογικών Εφαρμο¬ 
γών του Τ.Ε.Ι. Δυτικής Μακεδονίας με έδρα την Κοζάνη 
συγχωνεύονται σε Τμήμα Μηχανολόγων Μηχανικών και 
Βιομηχανικού Σχεδιασμού Τ.Ε. της Σχολής Τεχνολογι¬ 
κών Εφαρμογών του Τ.Ε.Ι. Δυτικής Μακεδονίας με έδρα 
την Κοζάνη και εισαγωγικές κατευθύνσεις με χωριστό 
αριθμό εισακτέων για την εισαγωγή στην Τριτοβάθμια 
Εκπαίδευση: 

α) Βιομηχανικού Σχεδιασμού Τ.Ε. 
β) Μηχανολόγων Μηχανικών Τ.Ε., η οποία θα έχει και 
κατευθύνσεις προχωρημένου εξαμήνου: 
β.α) Ενεργειακών Μηχανολόγων Μηχανικών Τ.Ε. 
β.β) Μηχανολόγων Μηχανικών Παραγωγής Τ.Ε. 

Το Τ μήμα που προκύπτει από τη συγχώνευση έχει το 
γνωστικό αντικείμενο των κατευθύνσεών του. 

Μέχρι την ανάδειξη Προϊσταμένου στο Τμήμα Μηχα¬ 
νολόγων Μηχανικών και Βιομηχανικού Σχεδιασμού Τ.Ε. 
της Σχολής Τεχνολογικών Εφαρμογών του Τ.Ε.Ι. Δυτικής 
Μακεδονίας με έδρα την Κοζάνη, η οποία θα πρέπει 
να έχει ολοκληρωθεί το αργότερο μέχρι 30 Νοεμβρίου 
2013, καθήκοντα Προϊσταμένου Τμήματος ασκεί ο Προϊ¬ 


στάμενος του Τ μήματος Μηχανολογίας της Σχολής Τ ε- 
χνολογικών Εφαρμογών του Τ.Ε.Ι. Δυτικής Μακεδονίας 
με έδρα την Κοζάνη. 

Τα συλλογικά όργανα του Τμήματος Μηχανολόγων 
Μηχανικών και Βιομηχανικού Σχεδιασμού Τ.Ε. της Σχο¬ 
λής Τεχνολογικών Εφαρμογών του Τ.Ε.Ι. Δυτικής Μακε¬ 
δονίας με έδρα την Κοζάνη, συγκροτούνται σύμφωνα 
με τις διατάξεις του ν. 4009/2011, όπως τροποποιήθηκε 
και ισχύει. 

ζ) Το Τμήμα Διοίκησης Επιχειρήσεων της Σχολής Δι¬ 
οίκησης και Οικονομίας του Τ.Ε.Ι. Δυτικής Μακεδονίας 
με έδρα την Κοζάνη και το Τμήμα Διεθνούς Εμπορίου 
του Τ.Ε.Ι. Δυτικής Μακεδονίας με έδρα την Καστοριά 
συγχωνεύονται σε Τμήμα Διοίκησης Επιχειρήσεων της 
Σχολής Διοίκησης και Οικονομίας του Τ.Ε.Ι. Δυτικής Μα¬ 
κεδονίας με έδρα την Κοζάνη και κατευθύνσεις προχω¬ 
ρημένου εξαμήνου: 

α) Διοίκηση Επιχειρήσεων 

β) Μάρκετινγκ. 

Το Τμήμα που προκύπτει από τη συγχώνευση έχει το 
γνωστικό αντικείμενο των κατευθύνσεών του. 

2. Οι φοιτητές εντάσσονται αυτοδίκαια στο εκάστοτε 
Τμήμα που προκύπτει από τη συγχώνευση με διαπιστω- 
τική πράξη του Προέδρου. 

3. Το Εκπαιδευτικό Προσωπικό των συγχωνευόμενων 
Τμημάτων εντάσσεται στο εκάστοτε Τμήμα που προ¬ 
κύπτει από τη συγχώνευση, με διαπιστωτική πράξη του 
Προέδρου του Τ.Ε.Ι. Δυτικής Μακεδονίας, η οποία δημο¬ 
σιεύεται στην Εφημερίδα της Κυβερνήσεως. 

4. Η διαδικασία ένταξης ολοκληρώνεται έως την 31η 
Αυγούστου 2013. 

Άρθρο 5 

Κατάργηση Παραρτημάτων 

1. Το Παράρτημα Γρεβενών του Τ.Ε.Ι. Δυτικής Μακε¬ 
δονίας καταργείται. 

2. Το Παράρτημα Καστοριάς του Τ.Ε.Ι. Δυτικής Μακε¬ 
δονίας καταργείται. 

3. Το Παράρτημα Φλώρινας του Τ.Ε.Ι. Δυτικής Μακε¬ 
δονίας καταργείται. 

Άρθρο 6 

Κατάργηση Τμημάτων και Κ.Ξ.Γ.Φ.Α. 

1. Το Τμήμα Εργοθεραπείας του Τ.Ε.Ι. Δυτικής Μακε¬ 
δονίας καταργείται. 

2. Το Γ ενικό Τ μήμα Θετικών Επιστημών του Τ.Ε.Ι. Δυτι¬ 
κής Μακεδονίας με έδρα την Κοζάνη καταργείται. 

3. Το Κέντρο Ξένων Γλωσσών και Φυσικής Αγωγής 
του Τ.Ε.Ι. Δυτικής Μακεδονίας με έδρα την Κοζάνη κα- 
ταργείται. 

4 α) Τα μέλη του Εκπαιδευτικού Προσωπικού που υπη¬ 
ρετούν κατά τη δημοσίευση του παρόντος στα καταρ- 
γούμενα Τμήματα εντάσσονται με πράξη του Προέδρου 
του Τ.Ε.Ι. Δυτικής Μακεδονίας, η οποία δημοσιεύεται 
στην Εφημερίδα της Κυβερνήσεως, ύστερα από αίτησή 
τους και αιτιολογημένη απόφαση της Συνέλευσης του 
Τ.Ε.Ι. ή του αρμοδίου δυνάμει του άρθρου 13 παρ. 31 του 
ν. 3149/2003 (Α' 141) οργάνου στα υπόλοιπα Τμήματα με 
βάση τις λειτουργικές ανάγκες του Ιδρύματος. 

β) Τα μέλη του Ειδικού Διδακτικού Προσωπικού(Ε.ΔΙ.Π,), 
του Εργαστηριακού Διδακτικού Προσωπικού (ΕΡ.ΔΙ.Π.) 
και του Ειδικού Τεχνικού Προσωπικού (Ε.Τ.Π.) που υπη¬ 
ρετούν κατά τη δημοσίευση του παρόντος στα καταρ- 

γούμενα Τμήματα εντάσσονται με πράξη του Προέδρου 
του Τ.Ε.Ι. Δυτικής Μακεδονίας, η οποία δημοσιεύεται 
στην Εφημερίδα της Κυβερνήσεως, ύστερα από αίτησή 
τους και αιτιολογημένη απόφαση της Συνέλευσης Τ.Ε.Ι. 
ή του αρμοδίου δυνάμει του άρθρου 13 παρ. 31 του 
ν. 3149/2003 (Α' 141) οργάνου στα υπόλοιπα Τμήματα με 
βάση τις λειτουργικές ανάγκες του Ιδρύματος. 

γ) Η διαδικασία ένταξης ολοκληρώνεται έως την 31η 
Αυγούστου 2013. 

δ) Για τη μεταφορά του εξοπλισμού, των εργαστηρίων, 
του αρχείου και της βιβλιοθήκης των καταργούμενων 
Τμημάτων εκδίδεται απόφαση της Συνέλευσης του Τ.Ε.Ι. 
ή του αρμοδίου δυνάμει του άρθρου 13 παρ. 31 του 
ν. 3149/2003 οργάνου. 

ε) Οι διαδικασίες εκλογής, εξέλιξης και μονιμοποίησης 
μελών Εκπαιδευτικού Προσωπικού των καταργούμενων 
Τμημάτων, οι οποίες έχουν ξεκινήσει πριν τη δημοσίευση 
του παρόντος, συνεχίζονται κανονικά με τα Εκλεκτο- 
ρικά Σώματα όπως αυτά είχαν συγκροτηθεί πριν την 
κατάργηση των Τμημάτων και ολοκληρώνονται από τα 
αρμόδια όργανα των Τμημάτων, στα οποία εντάσσονται 
οι υποψήφιοι. 

στ) Οι εκκρεμείς διαδικασίες κρίσης και μονιμοποί¬ 
ησης μελών ΕΡ.ΔΙ.Π., Ε.ΔΙ.Π και Ε.Τ.Π. ολοκληρώνονται 
από τα όργανα του Τμήματος στο οποίο εντάσσονται. 

ζ) Τα προπτυχιακά μαθήματα Τμημάτων του Τ.Ε.Ι. Δυτι¬ 
κής Μακεδονίας, των οποίων η διδασκαλία έχει ανατεθεί 
στα καταργούμενα Τμήματα, συνεχίζονται σύμφωνα με 
το καθορισμένο πρόγραμμα σπουδών τόσο των Τμη¬ 
μάτων αυτών όσο και των καταργούμενων Τμημάτων 
μέχρι την ολοκλήρωση των εξαμήνων αλλά και των 
εξετάσεων και την αναμόρφωση των προγραμμάτων 
σπουδών των Τμημάτων, σύμφωνα με τις ισχύουσες 
διατάξεις και ανεξάρτητα από την ένταξη του Εκπαι¬ 
δευτικού Προσωπικού των καταργούμενων Τμημάτων 
στα Τμήματα στα οποία εντάσσονται. 

η) Διαδικαστικές και άλλες λεπτομέρειες που ανα¬ 
κύπτουν από την κατάργηση των Τμημάτων και δεν 
προβλέπονται από τις διατάξεις του παρόντος ρυθμί¬ 
ζονται με απόφαση της Συνέλευσης, σύμφωνα με τις 
ισχύουσες διατάξεις. 

θ) Γ ια όσα θέματα δεν ρυθμίζονται ειδικά με το διά¬ 
ταγμα αυτό, εφαρμόζονται οι κείμενες διατάξεις όπως 
κατά περίπτωση ισχύουν. 

Άρθρο 7 

Συγκρότηση Σχολών του Τ.Ε.Ι. Δυτικής Μακεδονίας 

Το Τ.Ε.Ι. Δυτικής Μακεδονίας αποτελείται από τις εξής 
Σχολές: 

1. ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ, με έδρα τα 
Γρεβενά, η οποία συγκροτείται από τα εξής Τμήματα: 

1) Τμήμα Διοίκησης Επιχειρήσεων με έδρα την Κοζάνη 
και κατευθύνσεις προχωρημένου εξαμήνου: 

α) Διοίκηση Επιχειρήσεων 
β) Μάρκετινγκ. 

2) Τμήμα Διοίκησης Επιχειρήσεων με έδρα τα Γρεβενά 
με χωριστό αριθμό εισακτέων για την εισαγωγή στην 
Τριτοβάθμια Εκπαίδευση: 

α) Διοίκηση Τουριστικών Επιχειρήσεων και Επιχειρή¬ 
σεων Φιλοξενίας 

β) Διοίκηση Επιχειρήσεων, η οποία θα έχει και κατευ¬ 
θύνσεις προχωρημένου εξαμήνου: 
β.α) Διοίκηση Πληροφοριακών Συστημάτων 
β.β) Διοίκηση Επιχειρήσεων. 


3) Τμήμα Λογιστικής και Χρηματοοικονομικής με έδρα 
την Κοζάνη. 

2. ΣΧΟΛΗ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ, 
με έδρα την Πτολεμάίδα, η οποία συγκροτείται από 
το εξής Τ μήμα: 

1) Τμήμα Μαιευτικής με έδρα την Πτολεμάίδα. 

3. ΣΧΟΛΗ ΤΕΧΝΟΛΟΓΙΑΣ ΓΕΩΠΟΝΙΑΣ ΚΑΙ ΤΕΧΝΟΛΟ¬ 
ΓΙΑΣ ΤΡΟΦΙΜΩΝ ΚΑΙ ΔΙΑΤΡΟΦΗΣ, με έδρα τη Φλώρινα, 
η οποία συγκροτείται από το εξής Τμήμα: 

1) Τμήμα Τεχνολόγων Γεωπόνων με έδρα τη Φλώρινα 
και κατευθύνσεις προχωρημένου εξαμήνου: 
α) Φυτικής Παραγωγής 
β) Ζωικής Παραγωγής 
γ) Αγροτικής Οικονομίας 
δ) Ποιοτικού Ελέγχου Αγροτικών Προϊόντων. 

3. ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ, με έδρα την 
Κοζάνη, η οποία συγκροτείται από τα εξής Τμήματα: 

1) Τμήμα Ηλεκτρολόγων Μηχανικών Τ.Ε. με έδρα την 
Κοζάνη. 

2) Τμήμα Μηχανολόγων Μηχανικών και Βιομηχανικού 
Σχεδιασμού Τ.Ε με έδρα την Κοζάνη και εισαγωγικές 
κατευθύνσεις με χωριστό αριθμό εισακτέων για την 
εισαγωγή στην Τριτοβάθμια Εκπαίδευση: 

α) Βιομηχανικού Σχεδιασμού Τ.Ε. 
β) Μηχανολόγων Μηχανικών Τ.Ε., η οποία θα έχει και 
κατευθύνσεις προχωρημένου εξαμήνου: 
β.α) Ενεργειακών Μηχανολόγων Μηχανικών Τ.Ε. 
β.β) Μηχανολόγων Μηχανικών Παραγωγής Τ.Ε. 

3) Τμήμα Μηχανικών Περιβάλλοντος και Μηχανικών 
Αντιρρύπανσης Τ.Ε. με έδρα την Κοζάνη και εισαγωγικές 
κατευθύνσεις με χωριστό αριθμό εισακτέων για την 
εισαγωγή στην Τριτοβάθμια Εκπαίδευση: 

α) Μηχανικών Αντιρρύπανσης Τ.Ε. 

β) Μηχανικών Γεωτεχνολογίας Περιβάλλοντος Τ.Ε. 

4) Τμήμα Ψηφιακών Μέσων και Επικοινωνίας Τ.Ε. με 
έδρα την Καστοριά. 

5) Τμήμα Μηχανικών Πληροφορικής Τ.Ε. με έδρα την 
Καστοριά και κατευθύνσεις προχωρημένου εξαμήνου: 

α) Μηχανικοί Δικτύων Τ.Ε. 

β) Μηχανικοί Ηλεκτρονικών Υπολογιστών Τ.Ε. 

γ) Μηχανικοί Λογισμικού Τ.Ε. 

Άρθρο 8 

Μεταβατικές Διατάξεις 

1. Το Τμήμα Διεθνούς Εμπορίου του Τ.Ε.Ι. Δυτικής Μα¬ 
κεδονίας με έδρα την Καστοριά εξακολουθεί να λει¬ 
τουργεί με την υφιστάμενη μορφή του μέχρι την 31η 
Οκτωβρίου 2018, οπότε και καταργείται. Το διατηρού¬ 
μενο μέχρι 31-10-2018 Τμήμα λειτουργεί εκ παραλλήλου 
προς το Τμήμα της συγχώνευσης, το οποίο λειτουργεί 
από 01-09-2013. Μετά την κατάργηση του Τμήματος, 
οι φοιτητές εντάσσονται αυτοδικαίως με πράξη του 
Προέδρου του οικείου Τ.Ε.Ι. στο Τμήμα Διοίκησης Επι¬ 
χειρήσεων της Σχολής Διοίκησης και Οικονομίας του 
Τ.Ε.Ι. Δυτικής Μακεδονίας με έδρα την Κοζάνη. Το Εκπαι¬ 
δευτικό Προσωπικό του Τμήματος Διεθνούς Εμπορίου 
του Τ.Ε.Ι. Δυτικής Μακεδονίας με έδρα την Καστοριά 
εντάσσεται στο Τμήμα Διοίκησης Επιχειρήσεων της 
Σχολής Διοίκησης και Οικονομίας του Τ.Ε.Ι. Δυτικής Μα¬ 
κεδονίας με έδρα την Κοζάνη με πράξη του Προέδρου 
του οικείου Τ.Ε.Ι. ύστερα από αιτιολογημένη απόφαση 
της Συνέλευσης ή του αρμοδίου δυνάμει του άρθρου 
13 παρ. 31 του ν. 3149/2003 οργάνου, το αργότερο μέχρι 

την 31-10-2018. Η διαπιστωτική πράξη δημοσιεύεται στην 
Εφημερίδα της Κυβερνήσεως. Στο διατηρούμενο Τμήμα 
μέχρι 31-10-2018 συνεχίζονται οι διαδικασίες εκλογής, 
εξέλιξης και μονιμοποίησης μελών Εκπαιδευτικού Προ¬ 
σωπικού καθώς και οι διαδικασίες εκλογής και διορισμού 
μελών Ε.Τ.Π. Μετά την κατάργηση του Τμήματος, τυχόν 
εκκρεμείς διαδικασίες ολοκληρώνονται από το Τμήμα 
που προκύπτει από τη συγχώνευση. 

2. Με πράξη του Προέδρου του Τ.Ε.Ι. Δυτικής Μακε¬ 
δονίας διαπιστώνεται ο αριθμός των φοιτητών και του 
προσωπικού που εντάσσονται στα νέα Τμήματα καθώς 
και η εκπαιδευτική και ακαδημαϊκή κατάστασή τους. 

3. Οι εκκρεμείς διαδικασίες εκλογής, εξέλιξης και μο¬ 
νιμοποίησης των μελών Εκπαιδευτικού Προσωπικού των 
Τμημάτων που συγχωνεύονται, ολοκληρώνονται από τα 
αρμόδια όργανα του εκάστοτε Τμήματος που προκύπτει 
από τη συγχώνευση. 

4. Οι εκκρεμείς διαδικασίες εκλογής των μελών Ε.Τ.Π. 
των Τμημάτων που συγχωνεύονται ολοκληρώνονται από 
τα αρμόδια όργανα του εκάστοτε Τ μήματος που προ¬ 
κύπτει από τη συγχώνευση και διορίζονται σε αυτό. 

5. Με πράξη του Προέδρου του Τ.Ε.Ι. Δυτικής Μακεδο¬ 
νίας ρυθμίζονται τα θέματα Διοικητικού Προσωπικού. 

6. Ο παρεχόμενος τίτλος σπουδών στους φοιτητές 
που έχουν εισαχθεί μέχρι και το ακαδημαϊκό έτος 2012- 
2013 σε Α.Ε.Ι. ή Σχολή ή Τμήμα που συγχωνεύεται, με¬ 
τονομάζεται ή καταργείται φέρει τον υφιστάμενο κατά 
το χρόνο εισαγωγής τίτλο και τύπο. 

7. Για τη διεξαγωγή των εκπαιδευτικών και εξετα¬ 
στικών διαδικασιών, την παροχή τίτλων σπουδών, την 
έκδοση πιστοποιητικών και πόσης φύσεως βεβαιώσεων 
σε φοιτητές ή αποφοίτους οι οποίοι έχουν εισαχθεί 
μέχρι και το ακαδημαϊκό έτος 2012-2013 στα Τμήματα 
που μετονομάζονται ή συγχωνεύονται ή καταργούνται, 
αρμόδια είναι τα όργανα των νέων Τμημάτων. 

8. Η εκπαιδευτική διαδικασία των Προγραμμάτων Με¬ 
ταπτυχιακών Σπουδών όσων Τμημάτων καταργούνται, 
συγχωνεύονται ή μετονομάζονται, συνεχίζεται μέχρι 


την ολοκλήρωσή τους, σύμφωνα με το καθορισμένο 
πρόγραμμα σπουδών. Στους αποφοίτους των ΠΜΣ απο- 
νέμεται μεταπτυχιακό δίπλωμα ειδίκευσης με τον υφι¬ 
στάμενο κατά το χρόνο εισαγωγής τους τίτλο και τύπο. 

Άρθρο 9 

Τελικές διατάξεις 

1. Οι παρεχόμενοι τίτλοι σπουδών των Τμημάτων 
που προκύπτουν από μετονομασία ή συγχώνευση είναι 
ισότιμοι με τους τίτλους σπουδών των Τμημάτων που 
συγχωνεύονται, μετονομάζονται ή καταργούνται. 

2. Τα καταργούμενα Τμήματα συνεχίζουν τη λειτουρ¬ 
γία τους έως την 31η Αυγούστου 2013. 

3. Η εκπαιδευτική λειτουργία των Τμημάτων που προ¬ 
κύπτουν από συγχώνευση ή μετονομασία αρχίζει το 
ακαδημαϊκό έτος 2013-2014, ήτοι την 1η Σεπτεμβρίου 
2013. 

Άρθρο 10 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Παιδείας και Θρησκευμάτων, Πολιτι¬ 
σμού και Αθλητισμού, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 4 Ιουνίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΟΙΚΟΝΟΜΙΚΩΝ ΗΛΕΚΤΡΟΝΙΚΗΣ ΔΙΑΚΥΒΕΡΝΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςιι·) 


Ηλεκτρονική Διεύθυνση: Ιιίίρ://νννννν.β1.9Γ - θ-πΐ3ΪΙ: ννβόηΐ35ίβΓ.βΙ@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 01001300506130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































